আসছে ‘মহাভারত’। বাজেট ১০০০ কোটি টাকা। সর্বভারতীয় ছবির ক্ষেত্রে যা সবচেয়ে বেশি বাজেটের ছবি হতে চলেছে। বেশ কয়েক মাস ধরেই এই ছবি নিয়ে আলোচনা তুঙ্গে। এ বার জানা গেল এই ছবিতে ভীম ও কর্ণের ভূমিকায় কারা অভিনয় করছেন।
এক সর্বভারতীয় সংবাদমাধ্যমের সূত্রে জানা যাচ্ছে, এই ছবি দুটি পর্বে মুক্তি পাবে। ছবির প্রথম পর্ব মুক্তি পাবে সম্ভবত ২০১৮-এর সেপ্টেম্বরে। মহাভারতের অনেক রকম সংস্করণ বাজারে চালু আছে। তার মধ্যে থেকে এমটি বাসুদেবন নায়ারের ‘রান্ডামুঝম’ নামের গ্রন্থকেই বেছে নেওয়া হচ্ছে। এই ছবিতে প্রধান চরিত্র হিসেবে দেখা যাবে মধ্যম পাণ্ডব ভীমকে। তাঁর দিক থেকেই দেখা বলা হবে এই চিরন্তন মহাকাব্যের কাহিনি।
ছবিতে ভীমের ভূমিকাতে রয়েছেন মালয়ালম ছবির সুপারস্টার মোহনলাল। তিনি নিজের ফেসবুকে এ ব্যাপারে জানিয়ে বলেছেন, ‘‘আমি গর্বিত যে আমাকে এই চরিত্রে অভিনয়ের সুযোগ দেওয়া হয়েছে।’’ পাশাপাশি তিনি এও জানান সারা পৃথিবীর কাছে মহাভারতের গল্পকে সবথেকে ভাল ভাবে পৌঁছে দিতে হলে বিশ্বমানের বাজেট একান্ত প্রয়োজনীয়। প্রসঙ্গত, এই মহা-ছবিটি প্রযোজনা করেছেন সংযুক্ত আরব আমিরশাহীতে বসবাসকারী এক ভারতীয় বংশোদ্ভুত। 

মোহনলাল। ছবি: ইউটিউব। 
ছবিতে কর্ণের ভূমিকাতে তেলুগু সুপারস্টার নাগার্জুনকে দেখতে পাওয়ার কথা জানা গিয়েছে। তবে নাগার্জুন জানিয়েছেন, এখনও তাঁর সঙ্গে পরিচালক সুকুমারনের কথা পাকা হয়নি।

এই বিষয়ে অন্যান্য খবর

‘কাটাপ্পা’ তাঁর মেয়েকেও বলেননি একটি বিশেষ রহস্যের কথা। জানুন প্রকৃত সত্য
আবার আসছে ‘বাহুবলী’, এবার নতুন অবতারে


সবকিছু ঠিকঠাক চললে মহাভারতের এই অন্যতম ট্র্যাজিক নায়কের ভূমিকাতে তাঁকেই দেখতে পাওয়া যাবে।

নাগার্জুন। ছবি: ইউটিউব।
মোহনলাল ও নাগার্জুন— দুই অভিনেতাই সারা ভারতে পরিচিত। তাঁরা বলিউডেও অনেক ছবিতে অভিনয় করেছেন। 
ছবি ঘিরে এখন থেকেই উত্তেজনা তুঙ্গে। ‘বাহুবলী’-এর রূপকথাকে টেক্কা দিয়ে মহাভারত আরও বড় কোনও ম্যাজিক দেখায় কি না, আপাতত তার অপেক্ষাতেই ভারতীয় ছবির দর্শকরা।